સામગ્રી: હિંદુ શરણાર્થી કુકૂ બાલા

હું રખાઈન શા માટે જવા માગું છું? કેમેરા શા માટે લાવ્યો છું? મારા પાસપોર્ટમાં બાંગ્લાદેશનો વિઝા શા માટે લેવામાં આવ્યો હતો?

મારું ધ્યાન ઘડિયાળ પર છે, કારણ કે મને રખાઈનની રાજધાની સિતવેના બહારના ભાગમાંની હિંદુઓના રૅફ્યૂજી કેમ્પ પહોંચવાની ઉતાવળ છે. 

ત્યાં સુધી પહોંચતાં સાડા ચાર વાગી જાય છે, ઝરમર વરસાદ શરૂ થઈ ગયો છે. એક જૂના મંદિરની પાસે કેટલાંક ટેન્ટ લગાવેલાં છે. 

હિંદુઓ છે ભયભીત 

રખાઈન પ્રાંતમાં રહેતા હિંદુઓ

મારી નજર એક મહિલા પર કેન્દ્રીત થાય છે. એ મહિલાની આંખોમાં ભીનાશ છે અને એ આશાભરી નજરે અમને નિહાળી રહી છે. 

40 વર્ષની કુકૂ બાલાએ થોડા દિવસ પહેલાં જ એક બાળકને જન્મ આપ્યો છે અને તેનો એ દીકરો માત્ર 11 દિવસનો છે. 

તેઓ હિંદુ છે અને રખાઈન પ્રાંતમાં એવા દસેક હજાર લોકો વસે છે. અમારી સાથે વાત કરતાં-કરતાં કુકૂ બાલા એકદમ રડી પડી હતી. 

કુકૂ બાલાએ કહ્યું હતું, ''મારા પતિ અને આઠ વર્ષની દીકરી કામ માટે બીજા ગામ ગયાં હતાં. સાંજે મારી બહેનને ચરમપંથીઓએ ફોન કર્યો હતો. 

''મારા પતિ અને દીકરીની કુરબાની આપવામાં આવી હોવાનું અને અમારી સાથે પણ તેવું થશે એવું તેને જણાવવામાં આવ્યું હતું.

''શું કરવું એ મને સમજાતું ન હતું. હું ઘરમાં છૂપાયેલી રહી હતી અને ત્રણ દિવસ સૈન્ય અમને અહીં લાવ્યું હતું.''  

સિતવેમાં સંખ્યાબંધ રૅફ્યૂજી કેમ્પસ બનાવવામાં આવ્યા છે

મ્યાનમાર સરકારે જણાવ્યું હતું કે મુસલમાન ઉગ્રવાદીઓએ 25 ઓગસ્ટે હુમલો કરીને અનેક હિંદુઓને મારી નાખ્યા હતા.

આવી દર્દનાક ઘટનાઓને આધાર બનાવીને દેશના સૈન્યએ રખાઈનમાં ચાલી રહેલી કાર્યવાહીને વાજબી ઠરાવવાનો પ્રયાસ કર્યો છે. 

આ રાજ્યમાંથી છ લાખથી વધુ રોહિંગ્યા મુસલમાનોએ ભાગીને પાડોશી બાંગ્લાદેશમાં શરણ લઈ ચૂક્યા છે. 

તેમણે મ્યાનમાર સરકાર પર હત્યાઓ અને બળાત્કારના આક્ષેપો કર્યા છે. 

મુસ્લિમ ચરમપંથીઓએ ઓગસ્ટમાં 30 પોલીસ ચોકીઓ પર હુમલા કર્યા પછી હિંસાની શરૂઆત થઈ હતી.

તેના જવાબમાં મ્યાનમાર સરકારે કરેલી આકરી કાર્યવાહીને સંયુક્ત રાષ્ટ્રએ 'વંશીય જનસંહાર' ગણાવ્યો હતો.

સલામત સ્થળની તપાસ

સિતવેમાં 700 હિંદુ પરિવારોને સરકારી રૅફ્યૂજી કેમ્પ્સમાં આશરો આપવામાં આવ્યો છે

મહિનાઓથી ચાલી રહેલી હિંસામાં કુકૂ બાલા અને તેમના બાળકો હાંસિયામાં ધકેલાઈ ચૂક્યાં છે. કુકૂ બાલાએ કહ્યું હતું, ''મારા પતિ જીવતા હોત તો દીકરાનું નામ તેમણે જ પાડ્યું હોત.

હું શું કરું? ક્યાં જાઉં? મારા પતિ અને દીકરીની...\nઅગાઉની સામગ્રીનો સારાંશ નીચે મુજબ કરી શકાય છે:
બપોર થઈ ગઈ છે અને સિતવે એરપોર્ટ પર પોલીસ અર્ધા કલાકથી પૂછપરછ કરી રહી છે.